Postul: Radio Guerrilla
Monitorizare: Blanca Croitor
Perioada: septembrie 2008

	Postul
	Ziua, ora
	Emisiunea, autorul greşelii
	Greşeala
	Varianta corectă
	Explicaţia 

	Radio Guerrilla
	4.IX.,
12.01
	Ştiri; prezentator
	angajaţii englezi full-time au muncit, în medie,...
	angajaţii englezi cu normă întreagă au muncit, în medie,...
	lexic: ar fi trebuit să fie folosită sintagma românească în locul celei din engleză; se recomandă evitarea anglicismelor în limbajul standard atunci când acestea au echivalent în limba română;

	Radio Guerrilla
	4.IX.,

14.01
	Ştiri; prezentator
	o vechime de minim 10 ani în funcţia de procuror sau judecător
	o vechime de minimum 10 ani în funcţia de procuror sau judecător
	lexic, morfologie: forma corectă a adverbului este minimum; minim e forma de adjectiv;

	Radio Guerrilla
	8.IX., 
07.41
	Ştiri; prezentator
	unul dintre inventatorii tămâiei ecologice
	unul dintre inventatorii tămâii ecologice
	morfologie: forma corectă de genitiv-dativ este tămâii;

	Radio Guerrilla
	15.IX.,

07.36
	Guerrilla de dimineaţă,

B. Ciuclaru
	încă nu s-au făcut toate expropierile
	încă nu s-au făcut toate exproprierile
	lexic, pronunţie: forma corectă este expropria, expropriere; forma expropiere a apărut fie prin pronunţarea greşită, fie din necunoaşterea formei corecte;

	Radio Guerrilla
	15.IX.,

07.56-7
	Guerrilla de dimineaţă, moderator
	Ce vrei tu ca să te faci când o să te faci mare? 
	Ce vrei tu să te faci când o să te faci mare?
	sintaxă: este greşită utilizarea conectorului ca să fără disocierea celor două elemente (este corectă doar când introduce o circumstanţială de scop);


